
Olasz nyelv 


A Wikipédiából, a szabad enciklopédiából 


Az olasz nyelv (olaszul lingua italiana) az indoeurópai 
nyelvcsalád itáliai ágán belül az újlatin nyelvek csoportjába 
tartozik. A mai egységes irodalmi nyelv alapja a toszkán 
nyelvjárás, amely átmenetet képez a keleti és nyugati típusú 
újlatin nyelvek között. Hangtani szempontból 
konzervatívabbnak tekinthető a többi újlatinnál, mivel 
többnyire megőrizte az eredeti szóközi mássalhangzókat, 
ugyanakkor teljesen elvesztette a latin szó végi -s hangot, 
például tempus-tempo. Sok, latin ábécét használó nyelvhez 
hasonlóan, az olaszban is léteznek hosszú (kettőzött) 
mássalhangzók, amelyeket a magyarhoz hasonlóan, hosszan is 
ejtenek (ellentétben az angollal, a franciával és a némettel). A 
legtöbb újlatin nyelvhez hasonlóan a hangsúlyozás sokszor 
lényeges szerephez jut a jelentés megkülönböztetésében (nem 
így például a franciában). Hangsúlyos rendszerint az utolsó 
előtti szótag, de bármelyik lehet az; ha az utolsóra esik, 
ékezettel jelöljük. Az olasz tulajdonneveket különösen nem 
szép rossz helyen hangsúlyozni, például Taranto, Rimini, 
Domenico (helyesen: „táranto, rimini, doméniko”). A szó végi 
rövid magánhangzókat sem szabad - magyar módra - 
megnyújtani, például Marco (helyesen: „márko”). 

A magyar nyelv hangkészletéből az olasz nem használja a h, gy, 
ö-ő, ü-ű, ty és zs hangokat. Magyarban ismeretlen hangot - 
gyakorlatilag - nem használ. A nálunk megszokott hangokat 
egy, két, vagy akár három betűvel írja le (például „ny” - gn, „s” 
- sce vagy scz, „dz” - z, „dzs” - ge vagy gi stb.) Vigyázat: az 
„sch” mindig „szk” és nem „s”, mint a németben. Elválasztás a 
magyarhoz hasonlóan a mássalhangzóhatáron történik, egy 
kivétellel, amikor is a következő sorba visszük át mindazt a 
mássalhangzót, amellyel olasz szó kezdődhet, például que-sto. 
A diftongusok mellett triftongusokat is használ, például mio, 
tuoi. Ezek, mivel nem képeznek önálló szótagot, nem 
választhatók el a magánhangzóhatáron. 

Az olaszt nem anyanyelvként beszélők száma korábban 
csökkenőben volt, az utóbbi időben azonban ismét emelkedik: 
jelenleg 70 milliósra tehető. Régebbi adatok még 120 millió 
ember közvetítő nyelvének mondták. Főleg az egykori olasz 
gyarmatokon beszélték ( Etiópia (történelmi nevén: Abesszínia, 
olaszul: Abissinia), Eritrea, Líbia , Szomália), ezenkívül 
Szlovéniában, a horvát Dalmáciában és Albániában. 

Története 


A Római Birodalom felbomlása után az irodalmi és a beszélt nyelv eltávolodása tovább folytatódott, és 
miközben írásban változatlanul igyekeztek minél jobban igazodni az aranykori római irodalmi nyelv 
normáihoz, a beszélt nyelvállapot idővel annyira különbözött már a sokkal konzervatívabb írott változattól, 
hogy a beszélők már nem értették az utóbbit, le kellett fordítani. Assisi Szent Ferenc (vigyázat, helyesen 
ejtve: „asszízi” és nem „assziszi”!) Naphimnusza, a Cantico déllé Creature (A teremtmények dalocskája) 
1225-ből tekinthető a „köznyelvi” olasz első lejegyzésének. 

Az olasz dialektusok 


Az olasz dialektológia az újlatin nyelvészet egyik leggazdagabb 
területe. Olaszország területén számos (egyes becslések szerint 
200 körüli) újlatin dialektust és aldialektust (nyelvjárást) 
használnak. Ezek az olasz dialektusok (dialetti italiani) északról 
dél felé haladva erősen különböznek egymástól, oly mértékben, 
hogy két egymástól távolabb élő beszélő meg sem érti egymást: 
így a kölcsönös érthetőség végett mindenkinek beszélnie kell a 
sztenderd olasz nyelvet (olasz köznyelv). 

Az erős dialektális tagolódás oka az egységes Olaszország, 
illetve az olasz irodalmi nyelv késői kialakulása volt. Sok olasz 
dialektust ma már teljesen önálló újlatin nyelvként tartanak 
számon, amelyek már saját helyesírással is rendelkeznek. 
Ilyenek a szicíliai, a nápolyi, az emilián-romanyol, a velencei, a 
lombard, a ligur, a piemonti, a szárd és a korzikai. 



Nyelvek és dialektusok Olaszországban 


A dialektusok hovatartozása nyelvészetileg még az újlatin 
nyelvek csoportjain belül sem egységes: a La Spezia és Rimini 
városokat összekötő képzeletbeli vonaltól északra a nyugati , 
míg délre az italodalmát újlatin nyelvekhez tartoznak. A kettő 

között természetesen átmeneti nyelvjárások is vannak, mint például az olasz irodalmi nyelv alapjául szolgáló 
toszkán dialektus. A nyugati és italodalmát újlatin nyelvek bizonyos, főleg hangtani tulajdonságok alapján 
különülnek el, ilyen meghatározó jellemző például a szóközi egyszerű mássalhangzók viselkedése - 
zöngésülés, eltűnés stb. 




































Az olasz irodalmi nyelv alapjául a közép-olasz dialektuscsoport, ezen belül elsősorban a középkori toszkán 
dialektus szolgált. Az ebből kialakuló mai sztenderd olasz nyelvre azonban a többi közeli közép-olasz 
dialektus, így a római dialektus is hatást gyakorolt. Érdekes módon a mai toszkán dialektus a sztenderd olasz 
nyelvtől a kiejtésében észrevehetően elkülönül, például egész Olaszországban egyedül a toszkán dialektus 
használja a „h” -mássalhangzót a „k” helyett: például a „come” szó hómé ejtése a köznyelvi kóme helyett. A 
köznyelvi „cs” -mássalhangzót - a rómaihoz hasonlóan - a toszkán dialektus is „s”-nek ejti, szemben a 
sztenderd olasz ejtéssel: például a „cinquecento” szó sinkwesento ejtése a köznyelvi csinkwecsento helyett. 
Hasonlóképpen elmondható ez a római, umbriai, abruzzói dialektusokra is, ezeket együttesen nevezik 
közép-olasz nyelvnek. 

Az olasz ábécé 


Az olasz ábécé a következő 21 betűből áll: A, B, C, D, E, F, G, H, I, L, M, N, O, P, Q, R, S, T, U, V, Z. 
Idegen szavakban előfordulhatnak még a j, k, w, x, y betűk. 

Kiejtés 


Az olasz szavak kiejtése nem okoz különösebb nehézséget a 
magyar anyanyelvűek számára. A magyartól eltérő olvasató 
betűket az alábbiakban foglaljuk össze: 

■ c - e és / előtt magyar cs [tf], egyébként magyar k [k]: 
circa [' tjrrka] 

■ eh - csak e és / előtt áll, mindig magyar k [k]: anche 
[' a:gke] 

■ g - e és / előtt magyar dzs [d$], egyébként magyar g 
[g]: gente [' eleinte], guerra [' gwe:r:a] 

■ gh - csak e és / előtt áll, mindig magyar g [g]: laghi 
[' la:gi] 

■ gn - magyar ny (szó belsejében általában hosszú) [p]: 
lég no [' le:ji:o] 

■ gli - magánhangzó előtt lágy / magyar Ij (régen ly) 
egyszerre ejtve [Á], egyébként lágy /, amelyet j követ 
[Aj]: aglio [' a:Ajo], egli [' e:Aji] 

■ h - mindig néma: hanno [' a:n:o] 

■ s - zöngés mássalhangzó előtt, és valamikor magánhangzók között z [z], máskor magyar sz 
[s]: sbaglio [' zba: Ájo], rosa [' ro : za], solo [' so: lo] 

■ se - e és i előtt magyar s (szó belsejében általában hosszú) [J], egyébként magyar szk [sk]: 
liscia [' li: J Ja], scarpa [' ska:rpa] 

■ z általában hosszú magyar cc [ts :] z/o [Isi: o] (igénytelenebbeknél [' dzi:o]), ritkábban dz [dz]: 
zóna [' dzo: na] 

Megjegyzés: az i betűt c, g, se és magánhangzó között csak akkor ejtjük, ha hangsúlyos: ciao [tja: o], de 
pizzeria [pits:eri:a]. 



Az olasz nyelv választása második vagy 
harmadik nyelvként Európában 






Névszók 


■ Míg a nyugati újlatin nyelvek -(e)s hozzáadásával képzik a többesszámot, az olasz a szó 
végződésétől függően -/ (ha az egyesszámú végződés -e vagy -o) vagy -e (ha az egyesszámú 
végződés -a) hangot ad a tőhöz: 

■ porto („kikötő”) porti („kikötők”) 

■ porta („ajtó”) porté („ajtók”) 

■ parte („rész”) parti („részek”) 

■ Az olasz, a többi indoeurópai nyelvhez hasonlóan nemeket különböztet meg, de csak kettőt: 
hímnemet (maschile) (masculinum) és nőnemet (femminile) (femininum). A melléknevet a 
főnévvel nemben és számban egyeztetjük, bel porto (szép kikötő) béllé porté (szép ajtók). A 
latinban semleges (neutrum) nemű szavak rendhagyó többesszámukról ismerhetők fel, 
például uovo (ovum) - uova 

■ Az olasz nyelvben erősödő izoláló tendenciák figyelhetők meg, a névszóragozásban egyetlen 
esetet (nominativus) ismer. A többi esetet elöljárókkal (praepositio) fejezi ki. 


■ a „-hoz, -nál, -bán, -be”, 

■ da „-hoz, -nál, -tői, -ként, -módon”, 

■ con ,,-vel;” stb. 


Igék 


Az olasz nyelvben az alábbi módokat és igeidőket különböztetjük meg. 

A jövőből a múltba haladva: az alábbi példákban az amare (szeretni) ige egyesszám első 
személyű alakja szerepel: 

■ Indicativo (kijelentő mód) (indicativus) 

■ Futuro semplice (jövő) (futurum) amerö 

■ Futuro anteriore (befejezett jövő) (futurum perfectum) avrö amato 

■ Presente (jelen) (praesens) amo 

■ Passato prossimo v. Perfetto (múlt) (praeteritum) ho amato 

■ Imperfetto (folyamatos múlt) (praeteritum imperfectum) amavo 

■ Trapassato prossimo (régmúlt) (praeteritum perfectum) avevo amato 

■ Passato remoto (történeti múlt) (praeteritum historicum) amai 

■ Trapassato remoto (történeti régmúlt) (praeteritum historicum perfectum) ebbi amato 

■ Congiuntivo (kötő mód) (coniunctivus) 

■ Presente (praesens) io ami 

■ Passato (praeteritum) io abbia amato 

■ Imperfetto (praeteritum imperfectum) amassi 

■ Trapassato (praeteritum perfectum) avessi amato 

■ Condizionale (feltételes mód) (conditionalis) 

■ Presente (praesens) amerei 

■ Passato (praeteritum) avrei amato 

■ Imperativo (felszólító mód) (imperativus) 





csak E/2, T/l, T/2 alakjai vannak, a hiányzó alakokat a congiuntivo presente adja; ama! 


Ezeken kívül van még: 

■ Verbo riflessivo (visszaható ige) (verbum reflexivum) mi amo 

■ Passivo (szenvedő szerkezet) (passivum) sono amato 


Nyelvi példák 



Magyar 

Olasz 

Olasz 

italiano (ha férfi), italiana (ha nő) 

Magyar 

ungherese 

Igen 

SÍ 

Nem 

No 

Jóreggelt! / Jónapot! 

Buongiorno! 

Szia! / Üdv! 

Ciao (tegező) / Salve 

Hogy vagy? / Hogy van? 

Come stai? (tegező) / Come sta? (magázó) 

Üdvözlöm! 

Benvenuto! (Isten hozta!)IBenvenuta! (ha nő az érkező) 

Jó estét! 

Buonasera! 

Jó éjszakát! 

Buonanotte! 

Szép álmokat! 

Sogni d'oro! 

Viszontlátásra! 

Arrivederci! (bizalmasabb) I ArrivederLa (megtisztelő - ma már ritkán 
hallani) 

Szép napot! 

Buona giornata! 

Sok szerencsét! 

Buona fortuna! / In bocca al lupo! (válasz az utóbbira: crepi!, nem 
grazié) 

Kérem, Szívesen, Legyen (légy) szíves 

Prego / Per piacere / Per favore / Per cortesia 

Köszönöm 

Grazié / ti/La ringrazio 

Sajnálom 

Mi dispiace/Mi scusi (magázó)IScusa(mi) (tegező)/ (Sono) desolato (ha 
férfi vagyok) / desolata (ha nő vagyok) 

Ki (csoda)? 

Chi? 

Mi (csoda)? 

Che cosa? / Che? / Cosa? 

Mikor? 

Quando? 

Hová? Hol? 

Dove? 

Miért? 

Perché? 

Hogy hívnak? / Hogy hívják (Önt)? 

Come ti chiami? (tegező), Come si chiama? (magázó) 

Azért, mert 

Perché 

Hogy? / Tessék? 

Come? 

Mennyi? 

Quanto? 

Nem értem. / Nem értettem. 

Non capisco. / Non ho capito. 

Értem. / Értettem. 

Capisco. / Ho capito. 

Segíts nekem! / Segítsen nekem! / 
Segítség! 

Aiutami! / Mi aiuti! 1 Aiuto! 

Hol vannak a mosdók? 

Dove sono i bagni? 

Beszélsz magyarul? / Beszél magyarul / 
Beszéltek magyarul? / Beszélnek 
magyarul? 

Parii ungherese? (tegező) / Parla ungherese? (magázó) / Parlate 
ungherese? (t. sz. 2. sz-ben tegezve és magázva)/ Parlano 
ungherese? (önözve) 

Nem beszélek olaszul. 

Non parlo italiano. 

A számlát, legyen szíves (étteremben) 

II conto, per favore. 




Kapcsolódó szócikkek 

■ A spanyol és az olasz nyelv összehasonlítása 

További információk 


■ Olasztanulás.lap.hu - linkgyűjtemény (http://olasztanulas.lap.hu/) 

■ Online olasz-magyar, magyar-olasz szótár (https://web.archive.org/web/20170911232804/htt 
p://olaszszotar.hu/) 

■ Németül íródott nyelvismertető az olasz nyelvről (http://www.italianculture.net/deutsch/sprache. 
html) 

■ Italian 101 (http://www.101languages.net/italian/) Leam Italian online 

■ 110 rendhagyó ige ragozása (https://web.archive.Org/web/20060618103910/http://turtiainen.dn 
a.fi/cgi-bin/it/irreg.pl) 

■ Olaszország nyelvoktatás.lap.hu - linkgyűjtemény (http://olaszorszag-nyelvoktatas.lap.hu/) 

■ [1] (https://www.youtube.com/user/olaszvilagos) Short and funny italian lessons fór Hungarians 


A lap eredeti címe: „https://hu.wikipedia.org/w/index.php?title=Olasz_nyelv&oldid=22335222” 


A lap utolsó módosítása: 2020. március 5., 06:20 

A lap szövege Creative Commons Nevezd meg! - így add tovább! 3.0 licenc alatt van; egyes esetekben más módon 
is felhasználható. Részletekért lásd a felhasználási feltételeket. 






